Tarantella, tarantula vagy madárpók? A köznyelv a nagyobb méretű pókokat illeti ezekkel a nevekkel, függetlenül a pók valódi fajától. A tarantula nevet először a dél-olaszországi Taranto városának környékén élő farkaspókokra használták. A kedves madárpók elnevezés pedig abból a tévhitből ered, hogy az óriáspókok madarakkal táplálkoznak. A valóságalap azért annyi, hogy ezek a pókok mindent elfogyasztanak, amit el tudnak kapni: rovarokat, békát, denevért, kisebb gyíkokat és kígyókat, s akár egy madárfiókát is.
A tarantula nagyon szeret valami alá elbújni, igy többször találtam levelek alatt vagy cserepek takarásában. Nem támadó, ha mozgást vesz észre jobbnak látja tovább menni. Láttam már tenyérnyi vagy kicsit kisebb példányokat is a ház körül. A közelebbi kapcsolat én és a tarantula között néha egy fotó erejéig korlátozódik, vagy máskor egyszerüen csak figyelem ezt az igen érdekes állatot, hogyan manöverezik elfele, mert észrevett engem.
Bejegyezte: Tucsoni Dobos Torta dátum: 16:20